Awo olwatuuka, nga wabaawo eggunju n’empisi nga baamikwano. Olunaku lumu, ekire ekyeru kyalabika ku ggulu. Eggunju lyalinnya ne lituuka ku kire ne likiryako, nga lirowooza nti ekire lyali ssavu. Bwe lyamala okulya ne likka wansi eri empisi ne ligiyita nti, "Mwannyinaze, nkwata bulungi kubanga nnina kye ŋŋenda okukuwaako." Empisi yamukwata era n’emuziyiza obutagwa. Empisi oluvannyuma yalinnya waggulu ku kire nayo n’ekiryako. Bwe yamaliriza okulya n’eyita eggunju ng’egamba nti, "Mwannyinaze, nzuuno nzika nkwata bulungi." Eggunju lyefuula erigenda okumukwata naye ne livaayo mu ddakiika esembayo. Empisi yagwa ku ttaka era n’erumizibwa. Okuva ku lunaku olwo, amagulu g’empisi ag’emabega mampi okusinga ag’omu maaso. Kino kitujjukiza okubeera abeegendereza eri abantu abateesigika.